Punda

Punda ta e parti pariba di Willemstad, Kòrsou. Huntu ku Otrobanda Punda ta forma e barionan mas importante di Willemstad, e kapital di Kòrsou i ántes di Antia Hulandes. Den Punda algun di e edifisio di mas bieu di Willemstad ta situá. E parti di Punda yamá Handelskade ta e parti mas fotografiá di Kòrsou. For di 1886 Punda ta konektá ku Otrobanda via e brug di ponton, Koningin Emmabrug, i for di 1974 tambe via Koningin Julianabrug. For di 1997, Punda ta parti di e deklarashon di Willemstad komo Patrimonio di Humanidat. 

 Etimologia 
Orígen di e nòmber Punda no ta sigur. Tin un idea ku e ta bini for di e palabra hulandes "de Punt", ku ta nòmber di e isleta kaminda a traha Fort Amsterdam. Pero e palabra Punda solamente ta kuminsá sali den publikashonnan na spañó na mitar di siglo 19.Ditzhuijzen, J. van, & Langenveld, E. (2017, p.11). De Willemstad: Het dagelijks leven in negentiende-eeuws Punda. Stichting LM Publishers / KIT. Pader Latour ta menshoná ku e etnólogo i lingwista suiso-merikano, Albert Gatschet, ta indiká, den un karta, ku Punda ta un palabra afrikano ku ta nifiká "plaats langs een rivier" of "ommuurde plaats waar het gouvernement gevestigd is".Latour, M. D. (1936, p. 259). Oorsprong en betekenis van het woord macamba. New West Indian Guide / Nieuwe West-Indische Gids, 17(1), 256–260. https://doi.org/10.1163/22134360-90000887 Latour no ta indiká den kua idioma òf grupo di idioma Gatschet a bisa e palabra ta originá. Un ehèmpel di un pueblo asina kantu di riu ta Ndjoko Punda na riu Kasai, na Kongo. Otro posibilidat ta ku e palabra ta bini di swahili. Den e idioma ei e palabra punda ta nifiká "buriku"Johnson, F. (2008). A standard Swahili-English dictionary: (Founded on Madan’s Swahili-English dictionary). Oxford University Press.: kisas un referensia na Willemstad komo un lugá ku hendenan di pafó di siudat tabata yega ku buriku.

Historia
Kòrsou tabata forma un komunidat polítiko huntu ku Aruba, Boneiru i parti di loke awendia ta estado Falcón na Venezuela. Na 1499 spañónan a kolonisá e isla. thumb|left|250px|Breedestraat, Punda na Willemstad Despues, hulandesnan a konkistá e isla i duna West Indische Compagnie komo propiedat pa goberná na aña 1634, bou di e lider Johannes van Walbeeck. E aña ei a kuminsá traha un fòrti yamá Fort Amsterdam parti pariba di Bahia di Santa Ana riba e península di 'de Punt'. Den e di dos mita di siglo 17 Punda tabata un siudat chikitu. Pa protehá e suidat akí a konstruí un muraya rònt di dje. Na kuminsamentu di siglo 18 kaba e área a yena i a kuminsá ku e bario nobo di Otrobanda. Na 1860 a desmantelá e muraya.

Category:Willemstad